Ken Jy hulle? – HANEKOM Familie Wêreldwyd
Home→Ken Jy hulle?
Mense in Openbare Diens
Ek het op die webtuiste van die Suidafrikaanse Oorlogsgrafteprojek op die name van die volgende Hanekoms afgekom. Die indeksnommers verskyn in hakies voor hulle name.
(3461 Hanekom ,AM. Speurder Konstabel. Oorlede 29 Jan 1952. Motorongeluk. Polisietoekennings vir Dapperheid 1913-1994
(3468) Hanekom, Johannes Willem. Troep 75556993BG, 2 SA Infanterie. Oorlede 8 Mei 1981. Sneuwel in aksie, Sektor 10, landmyn
(3463) Hanekom, JC. Korporaal 64186067E, 5 MW U. Oorlede 26 Apr 1975. Verdrink, fratsongeluk Rundu.
(3469) Hanekom, Pierre. Skutter 81228116BG, 8 SA Infanterie, E Kompanie. Oorlede 12 Nov 1983. Sneuwel in aksie, Claymore mynontploffing.
(3462) Hanekom, BP. Burgerlike, Oorlede 16 Mar 1922. Randse Rebellie.
(3465) Hanekom, Johannes Petrus. Burgerlike, Oorlede 16 Mar 1922. Randse Rebellie.
(3466) Pieter Albertus. Burgerlike, Oorlede 16 Mar 1922. Randse Rebellie.
Die nota op die webwerf sê hulle is in die rug geskiet terwyl hulle uit polisiebewaring probeer ontsnap het. ‘n Bewering word egter deur John Higginson in sy artikel gemaak dat ‘..it is also likely that many, like three of the Hanekom brothers, were summarily dispatched by their captors after they were disarmed’
Die Hanekom-Susters was ‘n sanggroep wat vir hulleself naam gemaak het gedurende die 1950’s en 1960’s, en ek deel graag die brokkies wat ek tot dusver kon opspoor. Met dank aan Marius de Vos, wat hierdie inligting verskaf het:
Die Hanekom susters was deel van ‘n groot en gelukkige gesin van elf kinders, vyf broers en ses susters. Die vier “singendes” was Elizabeth Clara (Maxie) HANEKOM [RIN 15584], Sophia Elizabeth (Marge) HANEKOM [RIN 15571], Johanna Maria (Joey) HANEKOM [RIN 15677] en Christina Johanna (Chris) HANEKOM [RIN 15673]. Hul vader was hoogs musikaal en het soms die bekende Asaf-koor van Melville in Johannesburg gelei. Die gesin het gereeld op Saterdae musiekaande gehou, waartydens al elf kinders opgetree het. Die vier susters het in die middel vyftigerjare op die voorgrond getree en by Gallo hul eerste plaatopnames gemaak. Hul aanbiedings en die standaard van hul musiek was altyd van hoë gehalte, en dit het baie deure vir hulle oopgemaak. So byvoorbeeld was Maxie in 1961 ook genooi om saam met Taffie Kikillus se orkes en Chris Lessing ‘n album op te neem. Op die besonderse plaat sing sy saam met legendariese Chris Lessing van hul liefde vir ons Vaderland, en nie die gebruiklike sentimentele liedjies nie. Een van Maxie se komposisies, Dit Is Jy Suid-Afrika, is ook op die album opgeneem. Die orkes wat gebruik was tydens die opnames het bestaan uit Taffie Kikillus (orkesleier & klavier), Hennie Erasmus (orrel), Ken Du Plessis (kitaar), Chris Du Toit (kitaar), Tienie Coetzer (kitaar), Gus Eckhardt (baskitaar), Bill Fermoyle (bongotromme) en Reikhan Pinnoy (basviool).
Kort daarna sluit die susters hul by die Troubadour platemaatskappy aan en neem onderskeidelik saam met Jannie du Plessis, Dries Robertze en orrelis Ben Beukes ‘n aantal langspelers op. Die susters neem in 1962 ook ‘n pragtige gewyde langspeler op nl. Die Storie Van Jesus. Die plaat was in samewerking met die baie bekende Flippie van Vuuren en die radioman Gert van der Berg. Daarna het hulle verdwyn van die musiektoneel af, en sedert 1986 is al vier susters tragies aan kanker oorlede.
Dit sal waardeer word indien enigeen wat oor meer inligting beskik my kontak.